**LISTA PRIVIND ACTIVITĂTILE ECONOMICE PENTRU DESFĂŞURAREA CĂRORA LEGEA IMPUNE CONDIȚIA OBIECTULUI UNIC**

**Aceasta lista reprezintă un ghid orientativ pentru operatorii economici și constituie interpretarea asupra Încadrării activităților În clasa CAEN, ,fără a antrena răspunderea Oficiului Național al Registrului Comerțului.**

**PRECIZARE:** *Obligatia se referă numai la activitătile expres reglementate de legile speciale enumerate în listă. Ca urmare, este posibil ca alte entităti decât cele reglementate mai jos să poată desfășura activitățile din aceeași, clasă CAEN împreună cu alte activităti conexe.*

**I.În domeniul asigurărilor și al pensiilor facultative**

**• Legea nr. 237/2015 privind autorizarea și supravegherea activității de asigurare și reasigurare, cu modificările și completările ulterioare:**

**„**Art. 20: Prevederi generale

(1) - A.S.F. autorizează societățile să desfășoare activități de asigurare și/sau reasigurare ori să își extindă activitatea la alte clase de asigurări, neacoperite de autorizația de funcționare inițială.

(2) - Societățile își stabilesc sediul social și sediul central pe teritoriul României și includ în mod obligatoriu în denumire, după caz, sintagma societate de asigurare, asigurare-reasigurare sau reasigurare, care poate fi redată în alt limbaj uzual pentru activitatea de asigurare.”

„Art. 21: Condițiile de acordare a autorizației de funcționare

(1) - Pentru obținerea autorizației de funcționare, societățile îndeplinesc următoarele condiții:

a) asigurătorii desfășoară numai activitate de asigurări sau operațiuni legate direct de aceasta și nicio altă activitate comercială, cu excepția celor permise de legislația națională;

b) reasigurătorii desfășoară exclusiv activitate de reasigurări sau operațiuni asociate; această cerință poate include o funcție de holding și activități legate de sectorul financiar definit la art. 2 alin. (1) pct. 9 din Ordonanța de urgență a Guvernului nr. 98/2006, aprobată cu modificări și completări prin Legea nr. 152/2007, cu modificările și completările ulterioare;”

**• Legea nr. 236/2018 privind distribuţia de asigurări, cu modificările și completările ulterioare**:

"**Art. 8**

**(1)** Pentru a putea desfăşura activitate de distribuţie, intermediarii principali şi secundari se înregistrează la A.S.F. în registrele menţionate la art. 4 alin. (6).

**(2)** Înregistrarea prevăzută la alin. (1) se realizează:

**a)** ca urmare a acordării autorizaţiei sau avizului de funcţionare de către A.S.F., în cazul intermediarilor principali;

**b)** de către asigurătorii sau intermediarii principali sub răspunderea cărora acţionează, în cazul intermediarilor secundari.”

• Norma nr. 22/2021 privind distribuţia de asigurări:

" **Art. 15: Cerinţe de înregistrare în calitate de agent sau asistent, persoană juridică**

**(1)** În aplicarea prevederilor art. 8 şi 9 din Legea nr. 236/2018, în vederea înregistrării ca agent sau asistent, persoana juridică îndeplineşte şi următoarele condiţii:

**a)** este persoană juridică română şi adaugă la denumire, în toate documentele emise în legătură cu activitatea de distribuţie, inclusiv în corespondenţa cu terţii, sintagma agent de asigurare sau, după caz, sintagma asistent în brokeraj;

**b)** are în obiectul de activitate activitatea de distribuţie;

**c)** deţine o asigurare de răspundere civilă profesională în vigoare sau o garanţie, conform prevederilor art. 11 alin. (1)-(3) din Legea nr. 236/2018;

**d)** nu a fost declarată în faliment şi nu a făcut obiectul unei proceduri de reorganizare judiciară şi/sau de faliment la data solicitării înregistrării;

**e)** angajaţii agentului sau asistentului implicaţi în activitatea de distribuţie respectă prevederile art. 14 alin. (1) lit. a), c) şi f);

**f)** în incinta sediului social sau principal şi/sau a sediilor secundare dispune de un spaţiu adecvat destinat desfăşurării activităţii de distribuţie, în care asigură cel puţin un sistem informatic care permite administrarea contractelor de asigurare, în condiţii optime.

**(2)** Persoana sau persoanele din conducerea executivă definită la art. 2 alin. (1) pct. 9 lit. c) îndeplineşte/îndeplinesc condiţiile prevăzute la art. 14 alin. (1) lit. a), c), e) şi f).

**Aceste activități sunt prevăzute la clasele CAEN**

**6511 - Activități de asigurări de viată;**

**6512 - Alte activități de asigurări (exceptând asigurările de viață);**

**6520 - Activități de reasigurare;**

**6621-Activităti de evaluare a riscului de asigurare și a pagubelor;**

**6622- Activități ale agenților și brokeri lor de asigurări;**

**6629 - Alte activități auxiliare activităților de asigurări și fonduri de pensii.**

• **Norma A.S.F. nr. 23/2016 privind autorizarea de constituire a societății de pensii și autorizarea de administrare a fondurilor de pensii facultative, cu modificările și completările ulterioare**

"Art.5. - Pentru obținerea deciziei de autorizare de constituire, societatea de pensii trebuie să îndeplinească, cumulativ, următoarele condiții generale:

b) să aibă ca obiect unic de activitate administrarea fondurilor de pensii facultative;"

• **Norma A.S.F. nr.13/16.03.2020 privind autorizarea administratorilor de fonduri de pensii ocupaționale, cu modificările și completările ulterioare**

„Art. 5 - Pentru obținerea deciziei de autorizare de constituire, societatea de pensii trebuie să îndeplinească, cumulativ, următoarele condiții:

b)să aibă ca obiect unic de activitate administrarea fondurilor de pensii private;

**Aceste activități, sunt prevăzute la clasele CAEN**

**6520 - Activități de reasigurare;**

**6530 - Activități, ale fondurilor de pensii (cu excepția, celor din sistemul public de asigurări sociale);**

**6621 - Activități de evaluare a riscului de asigurare și a pagubelor;**

**6622 -Activități ale agenților și brokeri lor de asigurări;**

**6629 - Alte activități auxiliare activităților de asigurări și fonduri de pensii.**

**lI. În domeniul activității detectivilor particulari**

**Legea 329/2003 privind exercitarea profesiei de detectiv particular, republicată, cu modificările și completările ulterioare:**

"Art. 2 - (2) Obiectul de activitate al societăților specializate și al cabinetelor individuale de detectivi particulari este unic.

**Aceste activități, sunt prevăzute la clasele CAEN**

**8001 - Activități de investigații și servicii private de protecție.**

**III. În domeniul sanitar**

**• O.G. nr. 124/1998 privind organizarea și funcționarea cabinetelor medicale, republicată, cu modificările și completările ulterioare:**

"Art. 1

[…]

(5) Cabinetele medicale se pot înfiinţa şi funcţiona potrivit prevederilor Legii nr. [**31/1990**](file:///C:\Users\user\sintact%204.0\cache\Legislatie\temp266192\00078665.htm), republicată, cu modificările şi completările ulterioare, cu îndeplinirea următoarelor condiţii:

a)obiectul de activitate să fie unic - servicii de asistenţă medicală umană sau obiect principal de activitate: servicii de asistenţă medicală şi, după caz, obiect secundar: servicii publice conexe actului medical, alte activităţi referitoare la sănătatea umană şi/sau învăţământ, cercetare, dezvoltare în domeniul medical;

b)administratorul sau cel puţin o treime din numărul membrilor consiliului de administraţie să fie medici membri ai Colegiului Medicilor din România sau ai Colegiului Medicilor Stomatologi din România.

[…]

Art. 6 - (1)Cabinetele medicale, indiferent de forma de organizare, pot desfăşura:

a) activităţi conform Clasificării activităţilor din economia naţională, secţiunea 862, ca obiect unic sau principal de activitate;

b) servicii publice conexe actului medical, prin personal autorizat, în condiţiile legii, conform Clasificării activităţilor din economia naţională, secţiunea 869;

c) activităţi de învăţământ, cercetare, dezvoltare în domeniul medical, conform Clasificării activităţilor din economia naţională, secţiunea 85 şi 72.".